CELEX: 31981D0940
Language: el
Date: 1981-11-10 00:00:00
Title: 81/940/EOK: Απόφαση της Επιτροπής της 10ης Νοεμβρίου 1981 περί εγκρίσεως του προγράμματος σχετικά με την επιτάχυνση της γεωργικής αναπτύξεως της Βορείου Ιρλανδίας σύμφωνα με τον κανονισμό (EOK) αριθ. 1942/81 του Συμβουλίου (Το κείμενο στη αγγλική γλώσσα είναι το μόνο αυθεντικό)

Avis juridique important

|

31981D0940

81/940/EOK: Απόφαση της Επιτροπής της 10ης Νοεμβρίου 1981 περί εγκρίσεως του προγράμματος σχετικά με την επιτάχυνση της γεωργικής αναπτύξεως της Βορείου Ιρλανδίας σύμφωνα με τον κανονισμό (EOK) αριθ. 1942/81 του Συμβουλίου (Το κείμενο στη αγγλική γλώσσα είναι το μόνο αυθεντικό)  

Επίσημη Εφημερίδα αριθ. L 338 της 25/11/1981 σ. 0032 - 0032

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 10ης Νοεμβρίου 1981  περί εγκρίσεως του προγράμματος σχετικά με την επιτάχυνση της γεωργικής αναπτύξεως της Βορείου Ιρλανδίας σύμφωνα με τον κανονισμό (ΕΟΚ) αριθ. 1942/81 του Συμβουλίου  (Το κείμενο στην αγγλική γλώσσα είναι το μόνο αυθεντικό)  (81/940/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1942/81 του Συμβουλίου της 30ής Ιουνίου 1980 περί της επιταχύνσεως της γεωργικής αναπτύξεως στις μειονεκτικές περιφέρειες της Βορείου Ιρλανδίας (1), και ιδίως το άρθρο 3,  Εκτιμώντας:  ότι στις 31 Ιουλίου 1981 η κυβέρνηση του Ηνωμένου Βασιλείου ανακοίνωσε το πρόγραμμα περί επιταχύνσεως της γεωργικής αναπτύξεως της Βορείου Ιρλανδίας·  ότι το εν λόγω πρόγραμμα περιλαμβάνει όλες τις ενδείξεις, τις διατάξεις και τα μέτρα που απαριθμούνται στο άρθρο 2 του κανονισμού (ΕΟΚ) αριθ. 1942/81 και διασφαλίζουν ότι οι στόχοι του εν λόγω κανονισμού δύνανται να επιτευχθούν·  ότι ζητήθηκε η γνώμη της Επιτροπής του ΕΓΤΠΕ επί των χρηματοδοτικών θεμάτων·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται το πρόγραμμα σχετικά με την επιτάχυνση της γεωργικής αναπτύξεως της Βορείου Ιρλανδίας, το οποίο ανακοινώθηκε στις 31 Ιουλίου 1981 από την κυβέρνηση του Ηνωμένου Βασιλείου σύμφωνα με τον κανονισμό (ΕΟΚ) αριθ. 1942/81.  Άρθρο 2  Η παρούσα απόφαση απευθύνεται στο Ηνωμένο Βασίλειο.  Έγινε στις Βρυξέλλες, στις 10 Νοεμβρίου 1981.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 197 της 20. 7. 1981, σ. 17.